《檥舟秦淮雨中寄侍其服之》
宋代·贺铸

篷卑每碍帻，仓狭才容席。
凄酸拥膝吟，奈此风雨夕。
欣闻钟漏拥，怀彼南城客。
欲往从之游，塞涂没吾屐。
方君慕栖遁，顾己淹行役。
後夜岁云除，畸辰良足惜。
何当斥氛闭，新阳被东陌。
壶觞殿两骖，聊取一日适。

作者简介：贺铸(1052～1125) 北宋词人。字方回，号庆湖遗老。汉族，卫州（今河南卫辉）人。宋太祖贺皇后族孙，所娶亦宗室之女。自称远祖本居山阴，是唐贺知章后裔，以知章居庆湖（即镜湖），故自号庆湖遗老。